Paulus hat uns beschriben
an dem achten ad Romanos
und spricht: »ir herzenlieben,
so ir seit des glaubens genoß
und halt den geist, den got in euer herze goß,
durch das wort seine reine,
das ich euch tet verkünden,
Hat got sein geist uns geben,
so sint fürbas nit schuldig wir,
nach unsrem fleisch zu leben,
zu erfüllen sein bös begir,
den wo nach des fleischs wollust wolt leben ir,
würt ir verderben, sterben
von wegen euer sünden.
So wir sint auserkoren,
töten durch gottes geist des fleisch wollüste,
so entrin wir dem zoren
und werden leben in dem geist gerüste;
dan welche der geist gottes treiben tute
und geit in einen gotseligen mute
und sie vor sünden helt in seiner hute,
die selbig sinde kinde
gottes geistlich geboren.